ఎప్పుడో ‘ఝుమ్మందినాదం’ సినిమాలోని ఓ పాటలో హీరోయిన్ తాప్సీ బొడ్డుపై దర్శకుడు రాఘవేంద్రరావు కొబ్బరికాయ వేయడం ఇప్పుడు దేశవ్యాప్తంగా హాట్టాపిక్గా మారింది. ‘‘ఝుమ్మందినాదం’ సినిమాలోని ఓ పాట కోసం డైరెక్టర్ తన బొడ్డుపై కొబ్బరికాయ వేశారని, అందులో రొమాన్స్ ఏముందో తనకైతే అర్థం కాలేద’ని ఓ రియాలిటీ షోలో తాప్సీ వెటకారంగా మాట్లాడిన విషయం తెలిసిందే. ఆ వ్యాఖ్యలు వివాదాస్పదంగా మారడంతో తాప్సీ ఆ తర్వాత క్షమాపణలు కూడా చెప్పుకుంది.       తాజాగా ఈ వివాదంపై హాట్ హీరోయిన్ అమీ జాక్సన్ స్పందించింది. తాజాగా ఓ ఇంటర్వ్యూలో ‘మీపై అలా కొబ్బరికాయ విసిరితే ఏమి చేస్తారు’ అనే ప్రశ్న అమీకి ఎదురైంది. దీనికి స్పందించిన అమీ.. ‘ అదృష్టవశాత్తూ ఇప్పటివరకు నేను మంచి వ్యక్తిత్వం ఉన్న దర్శకులతోనే పనిచేశాను. అలా కొబ్బరికాయలు విసరడం చాలా భయంకరంగా ఉంటుంది. నాకైతే ఎప్పుడూ అలాంటి అనుభవాలు ఎదురుకాలేదు. ఒకవేళ ఎవరైనా దర్శకుడు నాపై కొబ్బరికాయ విసిరితే తిరిగా వారి మొహం మీదకే విసిరేస్తాను. అందుకే నాతో ఎవరూ అలా ప్రవర్తించలేదేమో.’ని సమాధానమిచ్చింది అమీజాక్సన్.
eppudo ‘jhummandinaadam’ cinemaaloni oo paatalo heroin tapsi boddupai darsakudu raghavendrarao kobbarikaya veyadam ippudu desavyaaptamgaa hattapikga maarindi. ‘‘jhummandinaadam’ cinemaaloni oo paata kosam director tana boddupai kobbarikaya vaesaarani, andulo romans emundo tanakaite artham kaaleda’ni oo reality sholo tapsi vetakaaramgaa matladina vishayam telisinde. aa vyaakhyalu vivaadaaspadamgaa maaradamtho tapsi aa tarvaata kshamaapanalu kuudaa cheppukundi.       taajaagaa ee vivaadampai hat heroin ami jackson spandinchindi. taajaagaa oo interviewlo ‘meepai alaa kobbarikaya visirithe emi chestaaru’ ane prasna ameeki eduraindi. deeniki spandinchina ami.. ‘ adrushtavasaattuu ippativaraku nenu manchi vyaktitvam unna darsakulatone panichesaanu. alaa kobbarikaayalu visaradam chala bhayankaramgaa untundi. naakaithe eppuduu alanti anubhavaalu edurukaaledu. okavela evaraina darsakudu naapai kobbarikaya visirithe tirigaa vaari moham meedake visirestaanu. anduke naatho evaruu alaa pravartinchaledemo.’ni samaadhaanamichindi amizacson.